Anykštis
Pasakoja, seniau buvęs užėjęs ant Lokupės balos (Stačiūnų ir Dragonių kaimų laukuose) ežeras, kuris net tris dienas padebesy nepa­prastai ūžęs, kriokęs, žmones bauginęs. Stačiūnų ir Dragonių kaimų žmonės buvę išsikraustę iš savo sodybų, kad ūžiąs ežeras nusileidęs neprigirdytų. Po trijų dienų ežeras nuėjęs tolyn į rytus ir apsistojęs apie Anykščius. Ten mergina velėjusi skalbinius ir nusimušusi nykštį. Iš skausmo surikusi: 

– Aa, nykštį nusimušiau! 

Čia ėmęs ir nusileidęs kriokiąs ežeras: mat jo vardas buvęs Anykš­tis. Jei kas būtų anksčiau atspėjęs jo vardą, būtų ežeras anksčiau kur nusileidęs.

Padavimai
Padavimai apie ežerus